આમ ગુજરાતમાં ઈન્ટરનેટ બંધ થયું તેમાં કકળાટ મચી ગયો અને લોકોને કોમેન્ટસ કરવાનો વિષય મળી ગયો જો કે આપણે ગુજરાતમાં ઘણું સારુ છે. અહીં માત્ર નેટ જ બંધ થાય છે. યુ. પી., બિહારમાં તો લાઈટ જ જતી રહે છે. એ પણ કોઈ તોફાન વિનાજ !! પરંતુ દરેક નેટ રસિયા કલ્પના કરી શકે છે કે નેટ બંધ હોય તો જાણે બધા પરેશાન હોય છે, વાંકાં ચુંકા થઈ જાય છે. ઉંચા નીચા થવા લાગે છે. રાતના ઉઠી ઉઠીને જોયા કરે છે. નેટ ચાલુ થયું કે નહી..!! ૧૫ દિવસના ભુખ્યા રહીને ઉપવાસ કરી શકશે પણ નેટ વિના ૧૫ દિવસ જીવી નહી શકે..!! આમ સરકારનો એક જોતા આપણે આભાર માનવો જોઈએ કે યુવાનોને નેટ વિના રહેતા શીખવી દીધુ. ઘણાના માનસમાં એવી પણ અસર પહોંચી છે કે, “બેકવર્ડ” થવાના આંદોલનમાં આપણું ગુજરાત “ફોરવર્ડ” થતું બંધ થઈ રહ્યું છે.!! જેમને માત્ર ચેટ કરવાની આદત હતી તેમણે ફરજીયાત કોલ કરવા પડયા હતા.!! તો ઘણાં “ફેસબુક લવરીયા” પોતાની ગર્લફ્રેન્ડના જુના ફોટા પોતાના મોબાઈલમાં સેવ કરેલા હતા. તેને લાઈક કરવાની કોશિષ કરી રહ્યા હતા!! ઘણાની આંગળીઓ કસરતના અભાવે દુખવા લાગી હતી તો ઓનલાઇન તિનપતી રમતા યુવાનોને રીયલમાં પૈસા મુકીને તિનપતી રમવું પડયું હતું..!! જો કે ઘણા ખરા યુવાનોને નેટ બંધ થવાથી એ જાણવા મળ્યું હતું કે તેના ઘરનો રસ્તો દુર થી કેવો સુંદર દેખાય છે..!! ઘણા બધાને ન્યુઝ પેપરમાં કેટલું બધુ સરસ જણવા લયક લખેલ હોય છે, એ જાણવા મળ્યું હતું..!! અને રસપ્રદ બાબત એ રહી હતી કે વડીલોને છાપા વાંચવા ન મળે ત્યારે એમને જે કબજીયાતની તકલીફ થાય છે એવી જ કબજીયાત ની અસર ગુજરાતના હજારો યુવાનોએ નેટ બંધ હતું ત્યારે અનુભવી હતી.